Bratislavské noviny (21. storočie)

Bratislavské noviny (s podtitulom Pressburger Zeitung - Pozsonyi Újság - Nova Posoniensia) sú slovenské noviny o živote v Bratislave, ktoré vychádzajú v Bratislave od roku 1998. Nadväzujú na Nova Posoniensia, ktoré v rokoch 1721-1722 v Prešporku vydával Matej Bel, ako aj na Pressburger Zeitung, ktoré v meste vychádzali v rokoch 1764-1929. Vychádzajú každé dva týždne v náklade 208 000 kusov a sú zadarmo doručované do poštových schránok bratislavských domácností.

Vydáva ich bratislavská spoločnosť NIVEL PLUS, s.r.o., tlačí ich tlačiareň Versus, a.s., a roznáša ich spoločnosť Cromwell, a.s. Sú to dlhodobo najčítanejšie noviny v Bratislave.

Sú zamerané na aktuality v oblasti dopravy, výstavby, bývania, samosprávy, histórie mesta, kultúry a športu v Bratislave.

Pozri aj 
 Pressburger Zeitung
 Nova Posoniensia

Externé odkazy 
 Oficiálna stránka

Slovenské periodiká
Noviny (1998)